Joventut obri les inscripcions per a apuntar-se al programa de voluntariat climàtic
02 de febrer 2022

![](/media/ykkaozon/c1_voluntariadoclima.jpg?width=850&height=566.9886363636364)

La Regidoria de Joventut i Infància de l'Ajuntament de Sagunt ha obert les inscripcions per al programa de voluntariat pel clima a totes les persones majors de 16 anys que desitgen participar en la iniciativa.

La col·laboració de les persones voluntàries consistirà en la realització de diverses tasques relacionades amb el voluntariat climàtic, com per exemple projectes de condicionament de sendes, ajuda a guies en excursions i altres activitats pel clima.

La iniciativa sorgix lligada a la campanya de sensibilització amb el clima que s'està duent a terme des del Departament de Joventut i Infància i el Casal Jove.

Així, totes aquelles persones que tinguen motivacions ecologistes, siguen majors de 16 anys i a les quals els agrade la jardineria o posseïsquen coneixements forestals o sobre el manteniment de camins poden inscriure's com a persones voluntàries en este [**enllaç**](https://aytosagunto.apuntate.online/pio/?area=21) des d'este dijous, 3 de febrer, fins al dia 15 de març.

![](/media/a4ods44h/c2_cartel_voluntariadoclima.jpg?width=601.7613636363636&height=850)

*   [](http://www.facebook.com/sharer.php?u=https://aytosagunto.es/va/actualitat/voluntariat-pel-clima-joventut-2022-02-02/ "Facebook")
*   [](http://twitter.com/share?url=https://aytosagunto.es/va/actualitat/voluntariat-pel-clima-joventut-2022-02-02/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/voluntariat-pel-clima-joventut-2022-02-02/ "Linked In")
*   [](mailto:?body=https://aytosagunto.es/va/actualitat/voluntariat-pel-clima-joventut-2022-02-02/)